Ministru kabineta noteikumu projekta

„Grozījumi Ministru kabineta 2010.gada 18.maija

noteikumos Nr.464 „Noteikumi par 74.resora

„Gadskārtējā valsts budžeta izpildes procesā

pārdalāmais finansējums” 80.00.00 programmā

plānoto līdzekļu pārdales kārtību Eiropas Savienības

politiku instrumentu un pārējās ārvalstu finanšu

palīdzības līdzfinansēto projektu un pasākumu

īstenošanai”” sākotnējās ietekmes novērtējuma

ziņojuma (anotācijas) pielikums

**Satiksmes ministrijas ziņojums**

**par priekšlikumiem ātrākai projektu apstiprināšanai un to sekmīgai īstenošanai Eiropas Savienības fondu darbības programmas „Izaugsme un nodarbinātība” 6.3.1.specifiskā atbalsta mērķa „Palielināt reģionālo mobilitāti uzlabojot valsts reģionālo autoceļu kvalitāti” ietvaros un risku** **mazinošiem pasākumiem**

1. Ziņojums ir sagatavots, pamatojoties uz Koalīcijas partneru darba grupas Par Eiropas Savienības struktūrfondu un Kohēzijas fonda jautājumiem 2015.gada 17.septembra sēdē nolemto, saistībā ar līdzekļu pieejamību ātrāk uzsākamā 6.3.1. specifikā atbalsta mērķa “Palielināt reģionālo mobilitāti, uzlabojot valsts reģionālo autoceļu kvalitāti” (turpmāk SAM 6.3.1.) projektu īstenošanai pirms to apstiprināšanas Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktā kārtībā.

2. Saskaņā ar Darbības programmas papildinājumā paredzēto specifisko atbalsta mērķu ieviešanas laika grafiku SAM 6.3.1. īstenošanas noteikumu izstrāde un virzība apstiprināšanai Ministru kabinetā paredzēta 2016.gada pirmajā pusē (skat. pielikumu nr.1) .

3. Atbilstoši 2014.gada 13.oktobra Ministru kabineta rīkojumam Nr.573 (turpmāk – MK rīkojums Nr.573), ar kuru tika atbalstīta SAM 6.3.1. ietvaros paredzēto atbalstāmo darbību - projektu priekšlikumu īstenošana pirms projekta iesnieguma apstiprināšanas, ievērojot Eiropas Savienības un Latvijas Republikas tiesību aktus, tai skaitā publisko iepirkumu, budžeta plānošanu un izpildi regulējošos tiesību aktus, 2015.gada 18.februārī Satiksmes ministrijā SAM 6.3.1. ietvaros tika apstiprināti 7 projektu priekšlikumi 53 508 000 euro apjomā (t.sk. ERAF 45 481 800 euro), vienlaikus projektu apstiprināšana sadarbības iestādē Centrālajā finanšu un līgumu aģentūrā, kamēr nav apstiprināti Ministru kabineta noteikumi par SAM 6.3.1. īstenošanu, nav notikusi.

4. Ievērojot Eiropas Savienības fondu Vadošās iestādes norādījumus un sniegtos skaidrojumus par sākotnējo novērtējumu izstrādi, Satiksmes ministrija 2014.gada beigās uzsāka SAM ieviešanas noteikumu projekta un to pamatojošā paplašinātā sākotnējā novērtējuma izstrādes darba uzdevuma sagatavošanu.

5. Atbilstoši Ministru kabineta 2015.gada 24.februāra noteikumiem Nr.108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam”, sākotnējā izvērtējuma darba uzdevums, kā arī izstrādātais sākotnējais izvērtējums ir jāsaskaņo Konsultatīvās izvērtēšanas darba grupā (turpmāk – KIDG). Ņemot vērā minēto, Satiksmes ministrija izstrādāja un iesniedza darba uzdevumu sākotnējā izvērtējuma veikšanai Finanšu ministrijā KIDG saskaņošanai 2015.gada martā. Darba uzdevums saskaņots 2015.gada maijā.

6. Publiskā iepirkuma konkursa rezultātā 2015.gada 30.jūlijā ir noslēgts iepirkuma līgums ar SIA “Konsorts” (turpmāk – izpildītājs) par sākotnējo novērtējumu izstrādi SAM 4.5.1. "Attīstīt videi draudzīgu sabiedriskā transporta infrastruktūru" pasākumam 4.5.1.2. "Attīstīt videi draudzīgu sabiedriskā transporta infrastruktūru", SAM 6.1.4. "Pilsētu infrastruktūras sasaiste ar TEN-T tīklu" pasākumam 6.1.4.2. "Nacionālas nozīmes attīstības centru integrēšana TEN-T tīklā" un SAM 6.3.1. "Palielināt reģionālo mobilitāti, uzlabojot valsts reģionālo autoceļu kvalitāti", kura izpilde saskaņā ar līguma izpildes laika grafiku beigsies 2015.gada decembra vidū.

Lai sekmētu ātrāku SAM 6.3.1. projektu apstiprināšanu Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktā kārtībā, Satiksmes ministrija ir vienojusies ar izpildītāju, ka sākotnējais paplašinātais novērtējums par SAM 6.3.1. tiks sagatavots saīsinātos termiņos, tādējādi paredzot, ka SAM 6.3.1. paplašinātais sākotnējais novērtējums varētu tikt iesniegts saskaņošanai KIDG 2015.gada oktobrī.

7. 2015.gada 11.septembrī Satiksmes ministrija iesniedza Finanšu ministrijai un Centrālajai finanšu un līgumu aģentūrai (turpmāk – CFLA) sākotnējai saskaņošanai Ministru kabineta noteikumu projektu “Darbības programmas „Izaugsme un nodarbinātība” 6.3.1. specifiskā atbalsta mērķa „Palielināt reģionālo mobilitāti, uzlabojot valsts reģionālo autoceļu kvalitāti” īstenošanas noteikumi” un projektu iesniegumu vērtēšanas kritēriju piemērošanas metodiku. Par minēto dokumentu redakcijām ir panākta konceptuāla vienošanās.

8. Saskaņā ar likumu “Par valsts budžetu 2015.gadam”, 62.11.00. apakšprogrammā „Eiropas Reģionālās attīstības fonda (ERAF) finansētie ierobežotās atlases „Latvijas Valsts ceļi” realizētie projekti (2014-2020)” piešķirti tikai 8 885 142 *euro* no MK rīkojumā Nr.573 noteiktā plānotā nepieciešamā finansējuma SAM 6.3.1. īstenošanai, kas 2015.gadā tika noteikts 35 572 000 *euro*.

9. Ņemot vērā, ka piešķirtais valsts budžeta finansējums nav pietiekošs, lai nodrošinātu SAM 6.3.1. projektu īstenošanas nepārtrauktību un neradītu zaudējumus valsts budžetam uzsāktajos projektos uzņemto saistību neizpildes sankciju dēļ, Satiksmes ministrija ir apzinājusi potenciālos procesus kavējošos riskus un izstrādājusi Satiksmes ministrijas pārziņā un kompetencē esošu risku vadības pasākumu plānu. Vienlaikus atzīmējams, ka būtiskāko risku apjomu veido ārējie un trešo personu (tostarp ES fondu vadībā un uzraudzībā iesaistīto institūciju) potenciāli izraisītie riski, kas nav vadāmi ar Satiksmes ministrijas rīcībā esošiem instrumentiem.

10. Satiksmes ministrija ir izstrādājusi provizorisko SAM 6.3.1. īstenošanas laika grafiku (skat. pielikumu nr.2), plānojot veikt saīsinātos termiņos visus SAM īstenošanas nodrošināšanai nepieciešamos pasākumus, lai nodrošinātu maksimāli operatīvu projektu pieteikumu apstiprināšanu ES fondu regulējumā noteiktā kārtībā. Provizoriskais saīsinātais laika grafiks veidots ar pieņēmumu, ka neiestāsies, vai, sadarbībā ar citām iesaistītajām institūcijām, pēc iespējas tiks mazināti šādi riski:

|  |  |  |
| --- | --- | --- |
| Pasākums | Riska veids | Risku mazinošie pasākumi |
| Sākotnējā novērtējuma izstrāde | Sākotnējais novērtējums ir izstrādāts nepietiekamā kvalitātē | Satiksmes ministrija rīko regulāras tikšanās un progresa sarunas ar izpildītāju, lai vienotos par abpusēji vienotu izpratni un savlaicīgi novērstu iespējamās kļūdas un nepilnības |
| Sākotnējā novērtējuma apstiprināšana KIDG | KIDG neatbalsta priekšlikumu, ka sākotnējais novērtējums tiek skaņots pa daļām (SM noslēgtais līgums par sākotnējo novērtējumu izstrādi ietver SAM 4.51., SAM 6.1.4. un SAM 6.3.1.) | Sadarbība un operatīva problēmjautājumu risināšana ar citām iesaistītajām institūcijām |
| Nepamatoti, ar SAM mērķi nesaistīti iebildumi |
| Ilgstošs saskaņošanas process, jo netiek ievēroti KIDG darba grupas reglamentā noteiktie saskaņošanas termiņi |
| Vairākkārtējas iterācijas par vienu un to pašu jautājumu, katru nākamo reizi saņemot atšķirīgu vai pat pretrunīgu viedokli |
| Pretrunīgi komentāri vienas iestādes ietvaros vai no dažādām iestādēm - savstarpējai saskaņošanai un visām pusēm pieņemamākā risinājuma panākšanai nepieciešamais rezerves laiks |
| MK noteikumu projekta saskaņošana | Ilgstošs saskaņošanas process, jo netiek ievēroti MK 2009.gada 7.aprīļa noteikumos Nr.300 “Ministru kabineta kārtības rullis” noteiktie saskaņošanas termiņi | 1. Kvalitatīva, plānošanas dokumentiem un horizontālajam regulējumam atbilstoša MK noteikumu projekta sagatavošana.  2. Sadarbība un operatīva problēmjautājumu risināšana ar citām iesaistītajām institūcijām |
| Saskaņošanas procesā tiek izteikti pretrunīgi iebildumi, kas paildzina saskaņošanas laiku. |
| Atkārtotas saskaņošanas procesā tiek izteikti arvien jauni iebildumi, tādējādi kavējot saskaņošanas kopējo procesu un radot pamatu jaunām papildu diskusijām starp visām iesaistītajām pusēm |
| Nepamatoti, ar SAM mērķi nesaistīti iebildumi, piem. sociālo partneru vēlme SAM tiesisko regulējumu attiecināt uz citu nozares problēmjautājumu risināšanu |
| Projektu iesniegumu atlases nolikuma saskaņošana | Novēloti uzsākta nolikuma izstrāde | 1. SM rīcībā esošā informācija (projektu iesniegumu atlases kritēriju metodika, MK noteikumu projekts) iesniegta CFLA nolikuma sagatavošanai - š.g. septembrī.  2.Sadarbībā ar CFLA un FM nolikuma izstrādes un savstarpējās saskaņošanas procesu virzības sekmēšana paralēli MK noteikumu apstiprināšanai. |
| Ilgstošs saskaņošanas process vairākkārtēju saskaņošanas iterāciju un ilgstošas izskatīšanas kādā no iesaistītajām pusēm (SM, CFLA, FM) dēļ |
| Projektu iesniegumu atlase | Nekvalitatīvi sagatavoti projektu iesniegumi | 1. Finansējuma saņēmējs ir aicināts savlaicīgi uzsākt projektu iesniegumu sagatavošanu.  2. CFLA konsultācijas projekta iesnieguma sagatavošanā  3. Finansējuma saņēmēja pieredze SAM 6.1.5. projektu iesniegumu sagatavošanā |